Ferien optjenes i en periode fra 1. september til 31. august, også kaldet optjeningsåret, og den kan afholdes i denne periode plus fire måneder. Altså til og med udgangen af december. Du skal dog være opmærksom på, at fire uger af ferien skal ligge indenfor optjeningsåret.
Samtidig har dit barn ret til at afholde tre ugers sammenhængende ferie i perioden 1. maj til 30. september. Hvis der er tale om et barn, der er omfattet af undervisningspligten, gælder retten i skolernes sommerferie.
Det er som udgangspunkt arbejdsgiver, der fastsætter ferien. Den skal dog varsles senest tre måneder inden første dag i hovedferien. Restferien skal varsles en måned inden.